rovne snage. Iz raspoložive 
istorijske građe može se za- 
ključiti da mirovne snage, 
vodene interesima država iz 
kojih su dolazili, i nijesu bile 
baš nepristrasne, pa I stoga 
snage ondašnjih velikih sila: 
Njemačke, Austro-Ugarske, 
Italije Francuske, Velike Bri- 
tanije i Rusije nijesu uživale 
povjerenje sukobljenih za- 
jednica na Kritu. 


I u potrazi za zemljom čiji 
bi mirovnjaci bili opšte- 
prihvaćeni za obje naciona- 
Ine zajednice, nakon nedu- 
gih diplomatskih aktivnosti, 
izborje bila Knjaževina Crna 
Gora. Te daleke 1897. godi- 
ne, knjaz Nikola je formirao 
odred od 80 biranih vojni- 
ka, koji će kao Kritski odred 
provesti u mirovnoj misiji 
dvije godine i 10 dana. Inte- 
resantno je podsjetiti se da 
je, voden željiom za dosljed- 
nim ispunjenjem preuzetih 
međunarodnih obaveza i po- 
trebom da se međunarodnoj 
zajednici na najbolji način 
predoči crnogorska posveće- 
nost miru i zaštiti života ljudi 
bez razlike, crnogorski suve- 
ren, ne prepuštajući ništa slu- 
čajnosti, odabir prijavljenih 
vojnika uslovio detaljnim 
preispitivanjem ličnosti i ka- 
raktera ne samo konkretnog 
pojedinca, već u mjeri mogu- 
ćeg i njegovih predaka. Da- 
jući primat poštenju, što je 
uočljivo i iz pozdravnog go- 
vora; 


... Junaci, počašćen sam 
od velikih evropskih sila da 
pošaljem na Krit međuna- 
rodnoj vojsci , jednu četu 
mojih Crnogoraca, jer su 
one uvjerene da će Crnogor- 
ci svoju dužnost vršiti onako 
kako njima i dolikuje- poš- 
teno i junački. Na vas je pao 
izbor , pa sam došao draga 
moja djeco, da vam pože- 
lim srećan put , da se zdravo 
i pošteno i junački povrati- 
te u svoju domovinu , onako 
kako to dolikuje Crnogorci- 
ma...“ Potom se knjaz Niko- 
la obratio Mašanu Božoviću 
komandantu Kritskog odre- 
da, riječima: "Dajem ti bjan- 
ko kartu - sve što učiniš, či- 
niš u moje ime, neću ti tražiti 
objašnjenje. Hoću da ostane 
ime Crnogorsko na onoj vi- 
sini na kojoj je vazda bilo , pa 
sve vas koštalo i života !..." 


Nakon početnog okupljan- 
ja u Baru, gdje im je smještaj 
i provijant za put obezbije- 
dio Zejnel beg barski, odred 
je preko Pireja stigao u lučki 
grad Kaneju na Kritu, gdje 
je i praktično otpočela misi- 
ja crnogorskih mirovnjaka. 
Tu je vrlo brzo uspostavljen 
prijateljski odnos sa koman- 
dantom turske žandarmeri- 
je, izvjesnim bimbašom Kr- 
nićem, rodom iz Podgorice, 
kako se navodi u izvještaji- 
ma. Hvatanje i neutralizaci- 
ja kriminalaca i izazivača ne- 


reda, doprinijela je da crno- 
gorski odred bude prepoznat 
kao pravedna zaštita i bezb- 
jedno utočište za sve stradal- 
nike, bez razlike. 


Tako je ostalo upamćeno da 
je neposredno po prispjeću 
odred bio angažovan na 
smirivanju pobune turskih 
žandarma, pod vođvstvom 
izvjesnog zaptije Mušovića, 
koji je tom prilikom ubio tur- 
skog majora, prije nego je ne- 
utralisan od crnogorskih mi- 
rovnjaka. Slijedila je i policij- 
ska akcija u kojoj je uhapšen 
lokalni silnik i izazivač ne- 
reda, poznat kao Trikefalos. 
A, po povratku iz misije, 9. 
marta 1899, knjaz Nikola je 
pripadnike Kritskog odreda 


dočekao sljedećim riječima: 





"... Dobro došli Crnogorci, 
moji hrabri sokolovi! Ova 
četa sokolova nije mi manje 
donijela časti i poznanstva 
među velesilama nego jedan 
najljući boj koji su vodili moji 
hrabri Crnogorci." 


I svi pripadnici Kritskog 
odreda odlikovani su Or- 
denom revnosti. Valja se 
podsjetiti kako su ondašnji 
mediji pisali o ispraćaju cr- 
nogorskih mirovnjaka, po 
okončanoj misiji. 


“Na obali bili su postrojeni 
redovi međunarodnog voj- 
ništva sa svojim zastavama. 
Nepregledna množina svi- 
jeta načičkala je obalu i spo- 
redne ulice;veliki broj ofici- 
ra raznih narodnosti, pred- 
stavnici turskog i grčkog 
stanovništva, sve se to isku- 
pilo da isprati Crnogorce, 
koji su za svog bavljenja na 
Kritu zadobili opšte simpa- 
tije. Predstavnici stanovniš- 
tva zahvalili su se svojim za- 
štitnicima i predali kapeta- 
nu Božoviću poveliku kitu 
cvijeća, a svakom Crnogor- 
cu po maslinovu grančicu.“ 


Na ovaj način, Kritski odred 

je Crnoj Gori oporučno po- 
nudio odgovore na brojna 
aktuelna pitanja koja se od- 
nose na naše mjesto i ulogu 
u međunarodnoj zajednici, 
koja će nas prihvatiti i uva- 
žiti u mjeri u kojoj budemo 
doprinosili poželjnom ra- 
zvoju ukupnih odnosa u svi- 
jetu. Svijetu koji obuhvaćen 
procesom — mundijalizacije, 
poprima karakter globalnog 
sela sa svim mogućim izazo- 
vima po svaku državu, bez 
razlike, na koje je lakše za- 
jednički odgovoriti. Utom 
smislu Crna Gora je neovis- 
no od kvantitativnih iskaza, 
obzirom na našu veličinu i 
broj stanovnika, ipak jedna- 
kopravni subjekt meduna- 
rodnog prava... Nije sporno 
da crnogorsko društvo čine 
svi njeni građani . Zbog toga 
se može i ustvrditi da pojedi- 
načno neznanje, zakonom- 
jerno vodi do ukupnog jav- 
nog neznanja. Posebno kada 
prebogata istorija kojom smo 
darivani kao rijetko koja dr- 
žava nudi obilje toga, što smo 
silom prilika kao eksju re- 
publika, po pravilu baveći se 
istorijom i kulturom susjed- 
nih naroda, bezrazložno 
skrajnuli u zaborav i potisnu- 
li iz kolektivne svijesti... 


Inaš Kritski odredje, između 
ostalog, svojom misijom tre- 
bao biti i bio potvrda crno- 
gorske zrelosti i spremnosti 
da prihvati svoj dio odgovor- 
nosti, te da zajedno sa osta- 
lim demokratskim društvi- 
ma i uređenim državama, 
kako je od stratega inače i 
zamišljena NATO alijansa, 
dade puni doprinos izgradnji 
i očuvanju mira, kao univer- 
zalne vrijednosti čovječan- 
stva, te s timu vezi poželjnom 
razvoju međunarodnih od- 
nosa. Samo tako ćemo biti u 
stanju sve kninske, krimske i 
ine odrede otpremiti u proš- 
lost, kako se više nikome i ni- 
kada ne bi ponovili, kao i da 
stanari Ulice Kritskog odre- 
da žive u jedinstvenoj pod- 
goričkoj ulici. 


Mladani sagovornik je kao 
hipnotisan upijao izgovore- 
ne riječi, te nadoh za shodno 
da mu saopštim kako smo 
isto tako jedna od država 
učesnica osnivačke skupšti- 
ne Međunarone organizacije 
Crvenog krsta u Ženevi, pre- 
mda smo istovremeno vodili 
borbu za oslobodenje države 
i tako silom prilika stavljeni 
na iskušenje da budemo prvi 
koji su ove humanitarne na- 
zore, tek formulisane na pa- 
piru i praktično potvrđiva- 
li na bojnom polju i van nje- 
ga. Na kratko nastupi tajac, 
nakon kojeg šeretski, kako 
visprenoj mladosti i doliku- 
je, sagovornik dodade; ,Ako 
je znanje slika istine, onda 
je neznanje njena iskrivljena 
slika, da ne kažem laž !“ 

